Tingkatan 1 Unit 1: Identiti Diri

#Identiti diri membawa maksud satu gambaran keseluruhan tentang seseorang dan matlamat hidup yang ingin dicapainya.
#Untuk membina identiti diri seseorang individu akan berusaha untuk mengembangkan potensi diri.
#Potensi diri yang dimiliki oleh setiap individu akan merujuk kepada bakat, kebolehan dan kekuatan yang ada dalam dirinya.
#Terdapat beberapa aspek dalam potensi untuk mengembangkan diri. Antaranya;
Aspek potensi perkembangan diri
*Intelek
- Daya fikir yang meliputi ciri-ciri kemahiran asas membaca, menulis dan mengira serta fikiran yang kreatif dan meningkatkan ilmu pengetahuan.
*Rohani
- Sifat menyedari akan kewujudan Pencipta dan mensyukuri pemnerian-Nya
*Emosi
- Perasaan yang meliputi ciri-ciri tenang, tingkah laku terkawal, perasaan kasih sayang dan semangat kekitaan
*Jasmani
- Memberi tumpuan kepada perkembangan badan yang sihat dengan menjaga kesihatan badan, melakukan riadah dan mengembangkan bakat.
==Diariku==
#Diari ialah buku catatan harian yang digunakan untuk mencatat peristiwa penting, meluahkan perasaan dan mengenal pasti matlamat hidup dan potensi diri seseorang individu.
#Dengan membuat catatan diari kita dapat mengenal pasti potensi diri dan dapat mengambil langkah-langkah untuk mengembangkan potensi diri.
#Catatan diari tentang perancangan perkembangan diri menunjukkan keyakinan untuk mengembangkan potensi diri